CELEX: 32022R0203
Language: da
Date: 2022-02-14 00:00:00
Title: Kommissionens gennemførelsesforordning (EU) 2022/203 af 14. februar 2022 om ændring af forordning (EU) nr. 748/2012 for så vidt angår styringssystemer og systemer for indberetning af begivenheder, der skal indføres af de kompetente myndigheder, og om berigtigelse af forordning (EU) nr. 748/2012 for så vidt angår udstedelsen af luftdygtighedseftersynsbeviser

15.2.2022   
               
               
                  DA
               
               
                  Den Europæiske Unions Tidende
               
               
                  L 33/46
               
            
         KOMMISSIONENS GENNEMFØRELSESFORORDNING (EU) 2022/203
         af 14. februar 2022
         om ændring af forordning (EU) nr. 748/2012 for så vidt angår styringssystemer og systemer for indberetning af begivenheder, der skal indføres af de kompetente myndigheder, og om berigtigelse af forordning (EU) nr. 748/2012 for så vidt angår udstedelsen af luftdygtighedseftersynsbeviser
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 62, stk. 14 og 15, og
         ud fra følgende betragtninger:
         
                     (1)
                  
                  
                     Ved Kommissionens forordning (EU) nr. 748/2012 (2) fastsættes der fælles tekniske krav til konstruktion og produktion af civile luftfartøjer samt motorer, propeller og dele, der installeres i sådanne.
                  
               
                     (2)
                  
                  
                     I overensstemmelse med punkt 3.1, litra b), i bilag II til forordning (EU) 2018/1139 skal godkendte organisationer, der konstruerer og producerer civile luftfartøjer samt motorer, propeller og dele, der installeres i sådanne, indføre og vedligeholde et styringssystem for at sikre overholdelse af de væsentlige krav, der er fastsat i det pågældende bilag, styre sikkerhedsrisici og tilstræbe løbende forbedringer af systemet i overensstemmelse med aktivitetstypen og organisationens størrelse.
                  
               
                     (3)
                  
                  
                     I medfør af bilag 19 til konventionen angående international civil luftfart undertegnet i Chicago den 7. december 1944 (»Chicagokonventionen«) skal de kompetente myndigheder kræve, at godkendte konstruktions- og produktionsorganisationer indfører et sikkerhedsstyringssystem.
                  
               
                     (4)
                  
                  
                     Der skal derfor indføres et styringssystem i alle konstruktions- og produktionsorganisationer, der er omfattet af bilag I til forordning (EU) nr. 748/2012, med henblik på at overholde Organisationen for International Civil Luftfarts (»ICAO«) internationale standarder og international anbefalet praksis som fastsat i bilag 19 til Chicagokonventionen.
                  
               
                     (5)
                  
                  
                     Alle godkendte konstruktions- og produktionsorganisationer skal indføre et system for indberetning af begivenheder. Bestemmelserne i bilag I til forordning (EU) nr. 748/2012 bør derfor ændres for at sikre, at systemet for indberetning af begivenheder indføres som en del af organisationens styringssystem, og at kravene er tilpasset kravene i Europa-Parlamentets og Rådets forordning (EU) nr. 376/2014 (3).
                  
               
                     (6)
                  
                  
                     Der bør fastsættes en tilstrækkelig lang overgangsperiode, som gør det muligt for konstruktions- og produktionsorganisationer at sikre, at de overholder de nye regler og procedurer, der indføres ved denne forordning.
                  
               
                     (7)
                  
                  
                     Forordning (EU) nr. 748/2012 bør derfor ændres.
                  
               
                     (8)
                  
                  
                     Ved Kommissionens delegerede forordning (EU) 2021/699 (4) blev litra c) i punkt 21.B.325 ændret med henblik på at fastsætte, i hvilke tilfælde registreringsmedlemsstatens kompetente myndighed, ud over det relevante luftdygtighedsbevis, jf. litra a) og b) i punkt 21.B.325, også skal udstede et luftdygtighedseftersynsbevis under hensyntagen til, om del-M eller del-ML i Kommissionens forordning (EU) nr. 1321/2014 (5) var gældende for det pågældende luftfartøj. Den vedtagne tekst behandlede imidlertid ikke i tilstrækkelig grad nye luftfartøjer. Forordning (EU) nr. 748/2012 bør derfor berigtiges.
                  
               
                     (9)
                  
                  
                     Foranstaltningerne i denne forordning er i overensstemmelse med Den Europæiske Unions Luftfartssikkerhedsagenturs udtalelse nr. 04/2020 (6), som er afgivet i henhold til artikel 76, stk. 1, i forordning (EU) 2018/1139.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 127, stk. 1, i forordning (EU) 2018/1139 —
                  
               VEDTAGET DENNE FORORDNING:
         
            Artikel 1
            I forordning (EU) nr. 748/2012 foretages følgende ændringer:
            
                        1)
                     
                     
                        I artikel 9 tilføjes følgende stykker:
                        
                           »5.   Uanset punkt 21.B.225, litra d), nr. 1) og 2), i bilag I (del 21) kan en produktionsorganisation, der er indehaver af et gyldigt godkendelsesbevis udstedt i overensstemmelse med bilag I (del 21), indtil den 7. marts 2025 afhjælpe manglende overholdelse af kravene i bilag I som indført ved Kommissionens gennemførelsesforordning (EU) 2022/203 (*1).
                           Hvis organisationen pr. 7. marts 2025 ikke har afhjulpet den manglende overholdelse, tilbagekaldes, begrænses eller suspenderes godkendelsesbeviset helt eller delvist.
                        
                        
                           6.   Uanset punkt 21.B.125, litra d), nr. 1) og 2), i bilag I (del 21) kan en organisation, der fremstiller materiel, dele eller apparatur, og som ikke er indehaver af et godkendelsescertifikat, men et gyldigt godkendelsesbrev udstedt i overensstemmelse med bilag I (del 21), indtil den 7. marts 2025 afhjælpe manglende overholdelse af kravene i bilag I som indført ved gennemførelsesforordning (EU) 2022/203.
                           Hvis organisationen pr. 7. marts 2025 ikke har afhjulpet den manglende overholdelse, tilbagekaldes, begrænses eller suspenderes godkendelsesbrevet helt eller delvist.
                        
                        
                           (*1)  Kommissionens gennemførelsesforordning (EU) 2022/203 af 14. februar 2022 om ændring af forordning (EU) nr. 748/2012 for så vidt angår styringssystemer og systemer for indberetning af begivenheder, der skal indføres af de kompetente myndigheder, og om berigtigelse af forordning (EU) nr. 748/2012 for så vidt angår udstedelsen af luftdygtighedseftersynsbeviser (EUT L 33 af 15.2.2022, s. 46)«."
                        
                     
                  
                        (2)
                     
                     
                        Bilag I ændres i overensstemmelse med bilag I til nærværende forordning.
                     
                  
         
            Artikel 2
            Bilag I til forordning (EU) nr. 748/2012 berigtiges i overensstemmelse med bilag II til nærværende forordning.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 7. marts 2023, med undtagelse af artikel 2, som anvendes fra den 7. marts 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 212 af 22.8.2018, s. 1.
         
            (2)  Kommissionens forordning (EU) nr. 748/2012 af 3. august 2012 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer (EUT L 224 af 21.8.2012, s. 1).
         
            (3)  Europa-Parlamentets og Rådets forordning (EU) nr. 376/2014 af 3. april 2014 om indberetning og analyse af samt opfølgning på begivenheder inden for civil luftfart, ændring af Europa-Parlamentets og Rådets forordning (EU) nr. 996/2010 og ophævelse af Europa-Parlamentets og Rådets direktiv 2003/42/EF, Kommissionens forordning (EF) nr. 1321/2007 og Kommissionens forordning (EF) nr. 1330/2007 (EUT L 122 af 24.4.2014, s. 18).
         
            (4)  Kommissionens delegerede forordning (EU) 2021/699 af 21. december 2020 om ændring og berigtigelse af forordning (EU) nr. 748/2012 for så vidt angår instruktionerne om vedvarende luftdygtighed, fremstillingen af dele, der anvendes til vedligeholdelse, og behandlingen af aspekter vedrørende ældre luftfartøjer under certificeringen (EUT L 145 af 28.4.2021, s. 1).
         
            (5)  Kommissionens forordning (EU) nr. 1321/2014 af 26. november 2014 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver (EUT L 362 af 17.12.2014, s. 1).
         
            (6)  https://www.easa.europa.eu/document-library/opinions.
      
      
         
            BILAG I
            I bilag I (del 21) til forordning (EU) nr. 748/2012 foretages følgende ændringer:
            
                        1)
                     
                     
                        Punkt 21.1 affattes således:
                        »21.1.   Kompetent myndighed
                        
                        I dette bilag forstås ved »kompetent myndighed«:
                        
                                    a)
                                 
                                 
                                    I sektion A, subpart A:
                                    
                                                1.
                                             
                                             
                                                for konstruktionsorganisationer: agenturet
                                             
                                          
                                                2.
                                             
                                             
                                                for produktionsorganisationer, hvis hovedforretningssted er beliggende inden for et område, som en medlemsstat er ansvarlig for i henhold til konventionen angående international civil luftfart undertegnet i Chicago den 7. december 1944 (»Chicagokonventionen«): den myndighed, der er udpeget af den pågældende medlemsstat eller af en anden medlemsstat i overensstemmelse med artikel 64 i forordning (EU) 2018/1139, eller agenturet, hvis ansvaret er blevet omfordelt til agenturet i overensstemmelse med artikel 64 eller 65 i forordning (EU) 2018/1139
                                             
                                          
                                                3.
                                             
                                             
                                                for produktionsorganisationer, hvis hovedforretningssted er beliggende uden for et område, som en medlemsstat er ansvarlig for i henhold til Chicagokonventionen: agenturet.
                                             
                                          
                              
                                    b)
                                 
                                 
                                    I sektion A, subpart B, D, E, J, K, M, O og Q: agenturet.
                                 
                              
                                    c)
                                 
                                 
                                    I sektion A, subpart F og G:
                                    
                                                1.
                                             
                                             
                                                for fysiske eller juridiske personer, hvis hovedforretningssted er beliggende inden for et område, som en medlemsstat er ansvarlig for i henhold til Chicagokonventionen: den myndighed, der er udpeget af den pågældende medlemsstat eller af en anden medlemsstat i overensstemmelse med artikel 64 i forordning (EU) 2018/1139, eller agenturet, hvis ansvaret er blevet omfordelt til agenturet i overensstemmelse med artikel 64 eller, for så vidt angår subpart G, artikel 65 i forordning (EU) 2018/1139
                                             
                                          
                                                2.
                                             
                                             
                                                for fysiske eller juridiske personer, hvis hovedforretningssted er beliggende uden for et område, som en medlemsstat er ansvarlig for i henhold til Chicagokonventionen: agenturet.
                                             
                                          
                              
                                    d)
                                 
                                 
                                    I sektion A, subpart H og I: den myndighed, der er udpeget af den medlemsstat, hvor luftfartøjet er eller vil blive registreret.
                                 
                              
                                    e)
                                 
                                 
                                    I sektion A, subpart P:
                                    
                                                1.
                                             
                                             
                                                for luftfartøjer, som er registreret i en medlemsstat: den myndighed, der er udpeget af registreringsmedlemsstaten
                                             
                                          
                                                2.
                                             
                                             
                                                for uregistrerede luftfartøjer: den myndighed, der er udpeget af den medlemsstat, som foreskrev identifikationsmærkerne
                                             
                                          
                                                3.
                                             
                                             
                                                for godkendelse af flyvebetingelser, der vedrører konstruktionens sikkerhed: agenturet.«
                                             
                                          
                              
                  
                        2)
                     
                     
                        Følgende punkt 21.2 tilføjes:
                        »21.2.   Anvendelsesområde
                        
                        Sektion A i dette bilag fastlægger bestemmelserne for de rettigheder og forpligtelser, der gælder for en ansøger til eller indehaver af certifikater, der er udstedt eller skal udstedes i overensstemmelse med dette bilag.
                        Sektion B i dette bilag fastlægger betingelserne for udførelsen af certificerings-, tilsyns- og håndhævelsesopgaver samt de krav til administrationssystemet og styringssystemet, som skal følges af de kompetente myndigheder, der er ansvarlige for gennemførelsen af sektion A i dette bilag.«
                     
                  
                        3)
                     
                     
                        Punkt 21.B.5 udgår.
                     
                  
                        4)
                     
                     
                        Følgende punkt 21.B.10 og 21.B.15 tilføjes:
                        »21.B.10   Tilsynsdokumentation
                        
                        Den kompetente myndighed udleverer alle retsakter, normer, regler, tekniske publikationer og relaterede dokumenter til det relevante personale, så de kan udføre deres opgaver og varetage deres ansvar.
                        21.B.15   Underretning af agenturet
                        
                        
                                    a)
                                 
                                 
                                    Medlemsstatens kompetente myndighed underretter agenturet i tilfælde af væsentlige problemer med gennemførelsen af forordning (EU) 2018/1139 og dens delegerede retsakter og gennemførelsesretsakter inden for 30 dage fra det tidspunkt, hvor den kompetente myndighed fik kendskab til problemet.
                                 
                              
                                    b)
                                 
                                 
                                    Uden at dette berører Europa-Parlamentets og Rådets forordning (EU) nr. 376/2014 og dens delegerede retsakter og gennemførelsesretsakter forelægger medlemsstatens kompetente myndighed hurtigst muligt agenturet oplysninger af sikkerhedsmæssig betydning hidrørende fra de indberetninger af begivenheder, der er lagret i den nationale database i overensstemmelse med artikel 6, stk. 6, i forordning (EU) nr. 376/2014.«
                                 
                              
                  
                        5)
                     
                     
                        Punkt 21.B.20 affattes således:
                        »21.B.20   Omgående reaktion på et sikkerhedsproblem
                        
                        
                                    a)
                                 
                                 
                                    Den kompetente myndighed gennemfører et system med henblik på at indsamle, analysere og formidle sikkerhedsoplysninger, jf. dog Europa-Parlamentets og Rådets forordning (EU) nr. 376/2014 samt delegerede retsakter og gennemførelsesretsakter hertil.
                                 
                              
                                    b)
                                 
                                 
                                    Agenturet gennemfører et system med henblik på at analysere alle relevante sikkerhedsoplysninger, som modtages, og uden unødigt ophold give medlemsstaternes relevante myndighed og Kommissionen alle oplysninger — herunder henstillinger eller afhjælpende foranstaltninger, der skal iværksættes — de skal bruge for at reagere rettidigt på et sikkerhedsproblem, som involverer materiel, dele og apparatur samt personer eller organisationer, der er underlagt forordning (EU) 2018/1139 samt delegerede retsakter og gennemførelsesretsakter hertil.
                                 
                              
                                    c)
                                 
                                 
                                    Efter modtagelse af de oplysninger, der er omhandlet i litra a) og b), skal den kompetente myndighed iværksætte passende foranstaltninger for at løse sikkerhedsproblemet.
                                 
                              
                                    d)
                                 
                                 
                                    Den kompetente myndighed skal omgående meddele foranstaltninger, der træffes i henhold til litra c), til alle personer eller organisationer, som skal overholde dem i henhold til forordning (EU) 2018/1139 samt delegerede retsakter og gennemførelsesretsakter hertil. Medlemsstatens kompetente myndighed underretter også agenturet om disse foranstaltninger og, når der kræves en kombineret indsats, de andre berørte medlemsstater.«
                                 
                              
                  
                        6)
                     
                     
                        Punkt 21.B.25 affattes således:
                        »21.B.25   Styringssystem
                        
                        
                                    a)
                                 
                                 
                                    Den kompetente myndighed skal etablere og vedligeholde et styringssystem, der som minimum omfatter:
                                    
                                                1.
                                             
                                             
                                                dokumenterede politikker og procedurer til beskrivelse af dens organisation, midler og metoder til at fastslå overholdelse af forordning (EU) 2018/1139 samt delegerede retsakter og gennemførelsesretsakter hertil. Procedurerne ajourføres og fungerer som den kompetente myndigheds grundlæggende arbejdsdokumenter for alle tilknyttede opgaver
                                             
                                          
                                                2.
                                             
                                             
                                                tilstrækkeligt personale til at udføre deres opgaver og varetage deres ansvar. Med et personaleplanlægningssystem sikres det, at alle opgaver varetages korrekt
                                             
                                          
                                                3.
                                             
                                             
                                                personale, der er kvalificeret til at udføre de tildelte opgaver, er i besiddelse af den nødvendige viden og erfaring og får grunduddannelse og periodiske træning, så denne kompetence bevares
                                             
                                          
                                                4.
                                             
                                             
                                                tilstrækkelige faciliteter og kontorlokaler til, at personalet kan udføre de tildelte opgaver
                                             
                                          
                                                5.
                                             
                                             
                                                en funktion til at overvåge, at styringssystemet er i overensstemmelse med de relevante krav, og at procedurerne er tilstrækkelige, herunder fastlægges af en intern auditproces og en proces til styring af sikkerhedsrisici. Overensstemmelsesovervågning skal omfatte et feedbacksystem af auditresultater til den kompetente myndigheds øverste ledelse med henblik på at sikre, at de nødvendige korrigerende handlinger gennemføres
                                             
                                          
                                                6.
                                             
                                             
                                                en person eller en gruppe af personer, der er ansvarlige over for den kompetente myndigheds øverste ledelse for overholdelsesovervågningsfunktionen.
                                             
                                          
                              
                                    b)
                                 
                                 
                                    For hvert aktivitetsområde, herunder styringssystemet, skal den kompetente myndighed udpege en eller flere personer med det overordnede ansvar for styringen af den eller de relevante opgaver.
                                 
                              
                                    c)
                                 
                                 
                                    Den kompetente myndighed etablerer procedurer for deltagelse i en gensidig udveksling af alle nødvendige oplysninger og bistand med andre berørte kompetente myndigheder, det være sig i samme medlemsstat eller i andre medlemsstater, herunder:
                                    
                                                1.
                                             
                                             
                                                alle resultater og trufne opfølgende foranstaltninger i forbindelse med tilsyn med personer og organisationer, som udøver aktiviteter på en medlemsstats område, men som er certificeret af den kompetente myndighed i en anden medlemsstat eller af agenturet
                                             
                                          
                                                2.
                                             
                                             
                                                oplysninger fra obligatorisk og frivillig indberetning som påkrævet i punkt 21.A.3A.
                                             
                                          
                              
                                    d)
                                 
                                 
                                    En kopi af procedurerne vedrørende medlemsstatens kompetente myndigheds styringssystem og ændringerne hertil skal stilles til rådighed for agenturet med henblik på standardisering.«
                                 
                              
                  
                        7)
                     
                     
                        Punkt 21.B.30 affattes således:
                        »21.B.30   Tildeling af opgaver til kvalificerede enheder
                        
                        
                                    a)
                                 
                                 
                                    Den kompetente myndighed kan tildele opgaver i forbindelse med den grundlæggende certificering eller det løbende tilsyn med materiel og dele samt fysiske eller juridiske personer, der er omfattet af forordning (EU) 2018/1139 samt delegerede retsakter og gennemførelsesretsakter hertil, til kvalificerede enheder. Ved tildelingen af opgaver sikrer den kompetente myndighed, at:
                                    
                                                1.
                                             
                                             
                                                der er indført et system til grundlæggende og fortsat at vurdere, om den kvalificerede enhed overholder bilag VI til forordning (EU) 2018/1139. Dette system og resultaterne af vurderingerne skal dokumenteres
                                             
                                          
                                                2.
                                             
                                             
                                                den har indgået en skriftlig aftale med den kvalificerede enhed, som er godkendt af begge parter på et behørigt ledelsesniveau, og som definerer:
                                                
                                                            i)
                                                         
                                                         
                                                            de opgaver, der skal udføres
                                                         
                                                      
                                                            ii)
                                                         
                                                         
                                                            de erklæringer, rapporter og dokumentation, der skal fremlægges
                                                         
                                                      
                                                            iii)
                                                         
                                                         
                                                            de tekniske betingelser, der skal opfyldes ved udførelsen af sådanne opgaver
                                                         
                                                      
                                                            iv)
                                                         
                                                         
                                                            den relaterede ansvarsdækning
                                                         
                                                      
                                                            v)
                                                         
                                                         
                                                            den beskyttelse, der gives i forbindelse med oplysninger, som indhentes som led i udførelsen af opgaverne.
                                                         
                                                      
                                          
                              
                                    b)
                                 
                                 
                                    Den kompetente myndighed skal sikre, at den interne auditproces og processen til sikkerhedsmæssig risikostyring, der kræves i henhold til punkt 21.B.25, litra a), nr. 5), omfatter alle certificeringsopgaver og løbende tilsynsopgaver, der udføres på myndighedens vegne.«
                                 
                              
                  
                        8)
                     
                     
                        Punkt 21.B.35 affattes således:
                        »21.B.35   Ændringer i styringssystemet
                        
                        
                                    a)
                                 
                                 
                                    Den kompetente myndighed skal indføre et system, der kan udpege ændringer, som påvirker myndighedens evne til at udføre sine opgaver og varetage sit ansvar i henhold til forordning (EU) 2018/1139 samt delegerede retsakter og gennemførelsesretsakter hertil. Dette system skal sætte den kompetente myndighed i stand til at træffe foranstaltninger, der er nødvendige for at sikre, at dens styringssystem forbliver tilstrækkeligt og effektivt.
                                 
                              
                                    b)
                                 
                                 
                                    Den kompetente myndighed skal rettidigt opdatere sit styringssystem, så det afspejler alle ændringer af forordning (EU) 2018/1139 samt delegerede retsakter og gennemførelsesretsakter hertil med henblik på at sikre effektiv gennemførelse.
                                 
                              
                                    c)
                                 
                                 
                                    Medlemsstatens kompetente myndighed skal underrette agenturet om ændringer, der påvirker myndighedens evne til at udføre sine opgaver og varetage sit ansvar som fastsat i forordning (EU) 2018/1139 samt delegerede retsakter og gennemførelsesretsakter hertil.«
                                 
                              
                  
                        9)
                     
                     
                        Punkt 21.B.40 udgår.
                     
                  
                        10)
                     
                     
                        Punkt 21.B.45 udgår.
                     
                  
                        11)
                     
                     
                        Punkt 21.B.55 affattes således:
                        »21.B.55   Opbevaring af dokumentation
                        
                        
                                    a)
                                 
                                 
                                    Den kompetente myndighed skal oprette et registreringssystem, som åbner mulighed for tilstrækkelig lagring, adgang til og pålidelig sporbarhed for:
                                    
                                                1.
                                             
                                             
                                                styringssystemets dokumenterede regler og procedurer
                                             
                                          
                                                2.
                                             
                                             
                                                træning, kvalifikation og bemyndigelse af personalet
                                             
                                          
                                                3.
                                             
                                             
                                                tildeling af opgaver, herunder de elementer, der kræves i henhold til punkt 21.B.30, og nærmere oplysninger om de tildelte opgaver
                                             
                                          
                                                4.
                                             
                                             
                                                certificeringsprocesser og løbende tilsyn med certificerede organisationer, herunder:
                                                
                                                            i)
                                                         
                                                         
                                                            ansøgninger om et certifikat, en godkendelse, en tilladelse eller et godkendelsesbrev
                                                         
                                                      
                                                            ii)
                                                         
                                                         
                                                            den kompetente myndigheds program for løbende tilsyn, herunder alle vurderings-, audit- og inspektionsrapporter
                                                         
                                                      
                                                            iii)
                                                         
                                                         
                                                            udstedte certifikater, godkendelser, tilladelser eller godkendelsesbreve, inklusive eventuelle ændringer
                                                         
                                                      
                                                            iv)
                                                         
                                                         
                                                            en kopi af tilsynsprogrammet med angivelse af frister for, hvornår audit skal finde sted, og hvornår audit blev udført
                                                         
                                                      
                                                            v)
                                                         
                                                         
                                                            kopier af al formel korrespondance
                                                         
                                                      
                                                            vi)
                                                         
                                                         
                                                            henstillinger om udstedelse eller forlængelse af et certifikat, en godkendelse, en tilladelse eller et godkendelsesbrev, nærmere oplysninger om resultater og foranstaltninger truffet af organisationen til afhjælpning af den manglende overholdelse, herunder dato for afslutningen, håndhævelsesforanstaltninger og bemærkninger
                                                         
                                                      
                                                            vii)
                                                         
                                                         
                                                            eventuelle vurderings-, audit- og inspektionsrapporter udstedt af en anden kompetent myndighed i henhold til punkt 21.B.120, litra d), 21.B.221, litra c), eller 21.B.431, litra c)
                                                         
                                                      
                                                            viii)
                                                         
                                                         
                                                            kopier af alle organisationens redegørelser, håndbøger og alle ændringer heraf
                                                         
                                                      
                                                            ix)
                                                         
                                                         
                                                            kopier af ethvert andet dokument, der er godkendt af den kompetente myndighed
                                                         
                                                      
                                          
                                                5.
                                             
                                             
                                                overensstemmelseserklæringer (EASA-formular 52, se tillæg VIII) og autoriserede frigivelsesbeviser (EASA-formular 1, se tillæg I), der er valideret, for så vidt angår organisationer, der fremstiller materiel, dele eller apparatur, og som ikke er indehavere af et produktionsorganisationsgodkendelsesbevis, jf. sektion A, subpart F, i dette bilag.
                                             
                                          
                              
                                    b)
                                 
                                 
                                    Den kompetente myndigheds opbevaring af dokumentation skal omfatte:
                                    
                                                1.
                                             
                                             
                                                dokumenter, der understøtter anvendelsen af alternative måder for overensstemmelse
                                             
                                          
                                                2.
                                             
                                             
                                                sikkerhedsoplysninger i overensstemmelse med punkt 21.B.15 og opfølgende foranstaltninger
                                             
                                          
                                                3.
                                             
                                             
                                                brug af sikkerheds- og fleksibilitetsbestemmelser i overensstemmelse med artikel 70, artikel 71, stk. 1, og artikel 76, stk. 4 i forordning (EU) 2018/1139.
                                             
                                          
                              
                                    c)
                                 
                                 
                                    Den kompetente myndighed skal føre en liste over alle de certifikater, godkendelser, tilladelser eller godkendelsesbreve, den har udstedt.
                                 
                              
                                    d)
                                 
                                 
                                    Al dokumentation, der er omhandlet i litra a), b) og c), skal opbevares i mindst 5 år med forbehold af den gældende databeskyttelseslovgivning.
                                 
                              
                                    e)
                                 
                                 
                                    Al dokumentation, der er omhandlet i litra a), b) og c), skal efter anmodning stilles til rådighed for en anden medlemsstats kompetente myndigheder eller agenturet.«
                                 
                              
                  
                        12)
                     
                     
                        Punkt 21.B.60 udgår.
                     
                  
                        13)
                     
                     
                        Følgende punkt 21.B.65 tilføjes:
                        »21.B.65   Inddragelse, begrænsning og tilbagekaldelse
                        
                        Den kompetente myndighed skal:
                        
                                    a)
                                 
                                 
                                    inddrage et certifikat, en godkendelse, en flyvetilladelse, en tilladelse eller et godkendelsesbrev, hvis den mener, at der er rimelig grund til at antage, at en sådan inddragelse er nødvendig for at afværge en troværdig trussel mod flysikkerheden
                                 
                              
                                    b)
                                 
                                 
                                    inddrage, tilbagekalde eller begrænse et certifikat, en godkendelse, en flyvetilladelse, en tilladelse eller et godkendelsesbrev, hvis dette er påkrævet i henhold til punkt 21.B.125, 21.B.225 eller 21.B.433
                                 
                              
                                    c)
                                 
                                 
                                    indkalde eller tilbagekalde et luftdygtighedsbevis eller et støjcertifikat, hvis der findes bevis for, at nogle af de i punkt 21.A.181, litra a), eller punkt 21.A.211, litra a), angivne forhold ikke er overholdt
                                 
                              
                                    d)
                                 
                                 
                                    helt eller delvist inddrage eller begrænse et certifikat, en godkendelse, en flyvetilladelse, en tilladelse eller et godkendelsesbrev, hvis uforudsete omstændigheder uden for den kompetente myndigheds kontrol forhindrer inspektørerne i at varetage deres tilsynsopgaver i tilsynsplanlægningscyklussen.«
                                 
                              
                  
                        14)
                     
                     
                        Følgende punkt 21.B.115 tilføjes:
                        »21.B.115   Måder for overensstemmelse
                        
                        
                                    a)
                                 
                                 
                                    Agenturet skal udforme acceptable måder for overensstemmelse (»AMC«), der kan bruges til at opnå overensstemmelse med forordning (EU) 2018/1139 samt delegerede retsakter og gennemførelsesretsakter hertil.
                                 
                              
                                    b)
                                 
                                 
                                    Alternative måder for overensstemmelse må bruges til at opnå overensstemmelse med denne forordning.
                                 
                              
                                    c)
                                 
                                 
                                    De kompetente myndigheder underretter agenturet om alternative måder for overensstemmelse, der bruges af myndighederne selv eller organisationer under deres tilsyn, med henblik på at opnå overensstemmelse med denne forordning.«
                                 
                              
                  
                        15)
                     
                     
                        Punkt 21.B.120 affattes således:
                        »21.B.120   Indledende certificeringsprocedure
                        
                        
                                    a)
                                 
                                 
                                    Når den kompetente myndighed modtager en ansøgning om udstedelse af et godkendelsesbrev med henblik på at bekræfte enkeltmateriels, enkeltdeles eller enkeltapparaturs opfyldelse af kravene, skal den kompetente myndighed bekræfte, at ansøgeren opfylder de gældende krav.
                                 
                              
                                    b)
                                 
                                 
                                    Den kompetente myndighed skal registrere alle konstaterede resultater og afhjælpende foranstaltninger såvel som henstillingerne vedrørende udstedelse af godkendelsesbrevet.
                                 
                              
                                    c)
                                 
                                 
                                    Den kompetente myndighed bekræfter skriftligt alle påpegede resultater i forbindelse med kontrollen over for ansøgeren. For at opnå en indledende certificering skal organisationen afhjælpe alle påpegede resultater til den kompetente myndigheds tilfredshed, inden godkendelsesbrevet kan udstedes.
                                 
                              
                                    d)
                                 
                                 
                                    Når den kompetente myndighed finder det godtgjort, at ansøgeren opfylder de gældende krav, skal den udstede et godkendelsesbrev (EASA-formular 65, se tillæg XI).
                                 
                              
                                    e)
                                 
                                 
                                    Aftalens omfang, udløbsdato og, i givet fald, de relevante begrænsninger skal fremgå af godkendelsesbrevet
                                 
                              
                                    f)
                                 
                                 
                                    Godkendelsesbrevet må ikke være gyldigt i mere end et år.«
                                 
                              
                  
                        16)
                     
                     
                        Punkt 21.B.125 affattes således:
                        »21.B.125   Resultater og afhjælpende foranstaltninger — bemærkninger
                        
                        
                                    a)
                                 
                                 
                                    Den kompetente myndighed skal have indført et system, hvormed resultater analyseres for at fastslå deres sikkerhedsmæssige betydning.
                                 
                              
                                    b)
                                 
                                 
                                    Den kompetente myndighed skal udstede meddelelse om en niveau 1-resultat, når der konstateres væsentlig manglende overensstemmelse med de gældende krav i forordning (EU) 2018/1139 samt delegerede retsakter og gennemførelsesretsakter hertil, med organisationens procedurer og håndbøger eller med betingelserne for godkendelsesbrevet, som sænker sikkerhedsstandarden eller bringer flyvesikkerheden i alvorlig fare.
                                    Niveau 1-resultater omfatter også:
                                    
                                                1.
                                             
                                             
                                                enhver undladelse af at give den kompetente myndighed adgang til organisationens faciliteter som defineret i punkt 21.A.9 inden for almindelig arbejdstid og efter to skriftlige anmodninger
                                             
                                          
                                                2.
                                             
                                             
                                                opnåelse af godkendelsesbrevet eller opretholdelse af dets gyldighed ved at forfalske indsendt dokumentation og
                                             
                                          
                                                3.
                                             
                                             
                                                enhver dokumentation af uredelighed eller svigagtig brug af godkendelsesbrevet.
                                             
                                          
                              
                                    c)
                                 
                                 
                                    Den kompetente myndighed skal udstede meddelelse om en niveau 2-resultat, når der konstateres manglende overensstemmelse med de gældende krav i forordning (EU) 2018/1139 samt delegerede retsakter og gennemførelsesretsakter hertil, med organisationens procedurer og håndbøger eller med betingelserne for godkendelsesbrevet, som ikke er klassificeret som et niveau 1-resultat.
                                 
                              
                                    d)
                                 
                                 
                                    Når den kompetente myndighed finder anledning til at påpege et resultat i forbindelse med et tilsyn eller på anden vis, skal myndigheden, uden at dette berører foranstaltninger, der kræves i henhold til forordning (EU) 2018/1139 samt delegerede retsakter og gennemførelsesretsakter hertil, skriftligt meddele resultatet til organisationen og anmode om gennemførelsen af afhjælpende foranstaltninger for at afhjælpe den manglende overensstemmelse. Vedrører et niveau 1-resultat direkte et luftfartøj, underretter den kompetente myndighed den kompetente myndighed i den medlemsstat, hvor luftfartøjet er registreret.
                                    
                                                1.
                                             
                                             
                                                I tilfælde af niveau 1-resultater skal den kompetente myndighed træffe omgående og passende foranstaltninger for at forbyde eller begrænse den pågældende organisations aktiviteter, og den skal om nødvendigt træffe foranstaltninger for at tilbagekalde godkendelsesbrevet eller for at begrænse eller inddrage det helt eller delvist, afhængigt af omfanget af niveau 1-resultatet, indtil organisationen har fuldført afhjælpende foranstaltninger.
                                             
                                          
                                                2.
                                             
                                             
                                                I tilfælde af niveau 2-resultater skal den kompetente myndighed:
                                                
                                                            i)
                                                         
                                                         
                                                            meddele organisationen en frist for gennemførelsen af de afhjælpende foranstaltninger, der er hensigtsmæssig i forhold til resultatets omfang, og denne frist må i første omgang ikke overstige 3 måneder. Fristen løber fra datoen for den skriftlige meddelelse af resultatet til organisationen med anmodning om, at der gennemføres afhjælpende foranstaltninger for at afhjælpe den manglende overensstemmelse. Ved udløbet af denne periode og afhængigt af arten af resultaterne kan den kompetente myndighed forlænge perioden på tre måneder under forudsætning af, at der foreligger en tilfredsstillende plan for afhjælpende foranstaltninger, som er godkendt af den kompetente myndighed
                                                         
                                                      
                                                            ii)
                                                         
                                                         
                                                            vurdere den plan for afhjælpende foranstaltninger og den plan for gennemførelse, som organisationen foreslår, og godkende denne, hvis myndigheden afgør, at den er tilstrækkelig til at afhjælpe den manglende overensstemmelse.
                                                         
                                                      
                                                            iii)
                                                         
                                                         
                                                            hvis en organisation ikke indgiver en acceptabel plan for afhjælpende foranstaltninger eller ikke gennemfører de afhjælpende foranstaltninger inden for den periode, som den kompetente myndighed har godkendt eller forlænget, eskaleres resultatet til niveau 1, og der træffes de i ovenstående litra f), nr. 1), nr. i), beskrevne foranstaltninger.
                                                         
                                                      
                                          
                              
                                    e)
                                 
                                 
                                    Den kompetente myndighed kan fremsætte bemærkninger om ethvert af følgende tilfælde, der ikke kræver niveau 1- eller niveau 2-resultater:
                                    
                                                1.
                                             
                                             
                                                for hver enhed, hvis præstation vurderes at være ineffektiv
                                             
                                          
                                                2.
                                             
                                             
                                                når det er fastslået, at en enhed potentielt kan medføre manglende overholdelse, jf. litra b) og c)
                                             
                                          
                                                3.
                                             
                                             
                                                når forslag eller forbedringer er af interesse for organisationens overordnede sikkerhedspræstation.
                                             
                                          De bemærkninger, der fremsættes under dette punkt, meddeles skriftligt til organisationen og registreres af den kompetente myndighed.«
                                 
                              
                  
                        17)
                     
                     
                        Punkt 21.B.130, 21.B.145 og 21.B.150 udgår.
                     
                  
                        18)
                     
                     
                        Følgende punkt 21.B.215 tilføjes:
                        »21.B.215   Måder for overensstemmelse
                        
                        
                                    a)
                                 
                                 
                                    Agenturet skal udforme acceptable måder for overensstemmelse (»AMC«), der kan bruges til at opnå overensstemmelse med forordning (EU) 2018/1139 samt delegerede retsakter og gennemførelsesretsakter hertil.
                                 
                              
                                    b)
                                 
                                 
                                    Alternative måder for overensstemmelse må bruges til at opnå overensstemmelse med denne forordning.
                                 
                              
                                    c)
                                 
                                 
                                    Den kompetente myndighed underretter agenturet om de alternative måder for overensstemmelse, der er brugt af de organisationer, som de fører tilsyn med, eller af dem selv til at opnå overensstemmelse med denne forordning.«
                                 
                              
                  
                        19)
                     
                     
                        Punkt 21.B.220 affattes således:
                        »21.B.220   Indledende certificeringsprocedure
                        
                        
                                    a)
                                 
                                 
                                    Når den kompetente myndighed modtager en ansøgning om førstegangsudstedelse af et produktionsorganisationsgodkendelsesbevis, skal den kompetente myndighed bekræfte, at ansøgeren opfylder de gældende krav.
                                 
                              
                                    b)
                                 
                                 
                                    Der indkaldes til mindst ét møde med ansøgerens teknisk/økonomisk ansvarlige person i løbet af undersøgelsen med henblik på den første certificering for at sikre, at vedkommende fuldt ud forstår sin rolle og sit ansvar.
                                 
                              
                                    c)
                                 
                                 
                                    Den kompetente myndighed skal registrere alle påpegede resultater, afhjælpende foranstaltninger samt anbefalinger for udstedelsen af et produktionsorganisationsgodkendelsesbevis.
                                 
                              
                                    d)
                                 
                                 
                                    Den kompetente myndighed bekræfter skriftligt alle påpegede resultater i forbindelse med kontrollen over for ansøgeren. For at opnå en første certificering skal organisationen afhjælpe alle påpegede resultater til den kompetente myndigheds tilfredshed, inden beviset kan udstedes.
                                 
                              
                                    e)
                                 
                                 
                                    Når den kompetente myndighed finder det godtgjort, at ansøgeren opfylder de gældende krav, skal myndigheden udstede et produktionsorganisationsgodkendelsesbevis (EASA-formular 55, se tillæg X).
                                 
                              
                                    f)
                                 
                                 
                                    Bevisets referencenummer skal medtages på EASA-formular 55 på en måde, som er angivet af agenturet.
                                 
                              
                                    g)
                                 
                                 
                                    Beviset udstedes med ubegrænset varighed. Rettighederne og omfanget af aktiviteter, som organisationen er godkendt til at gennemføre, herunder eventuelle begrænsninger, angives i de godkendelsesbetingelser, der tilknyttes beviset.«
                                 
                              
                  
                        20)
                     
                     
                        Følgende punkt 21.B.221 og 21.B.222 tilføjes:
                        »21.B.221   Tilsynsprincipper
                        
                        
                                    a)
                                 
                                 
                                    Den kompetente myndighed skal bekræfte:
                                    
                                                1.
                                             
                                             
                                                overensstemmelse med de krav, der gælder for organisationer, inden udstedelse af et produktionsorganisationsgodkendelsesbevis
                                             
                                          
                                                2.
                                             
                                             
                                                fortsat overensstemmelse med de krav, der gælder for organisationer, den har certificeret
                                             
                                          
                                                3.
                                             
                                             
                                                gennemførelse af passende sikkerhedsforanstaltninger, som den kompetente myndighed har fastlagt i overensstemmelse med 21.B.20, litra c) og d).
                                             
                                          
                              
                                    b)
                                 
                                 
                                    Denne bekræftelse skal:
                                    
                                                1.
                                             
                                             
                                                understøttes af dokumentation, der særligt har til formål at vejlede personale med ansvar for tilsynet i udførelsen af deres funktioner
                                             
                                          
                                                2.
                                             
                                             
                                                give de berørte organisationer resultaterne af tilsynsaktiviteterne
                                             
                                          
                                                3.
                                             
                                             
                                                være baseret på vurderinger, audit, inspektioner og, hvis det er nødvendigt, uanmeldte inspektioner
                                             
                                          
                                                4.
                                             
                                             
                                                give den kompetente myndighed den nødvendige dokumentation, hvis yderligere foranstaltninger er påkrævet, herunder foranstaltninger som fastsat i punkt 21.B.225.
                                             
                                          
                              
                                    c)
                                 
                                 
                                    Den kompetente myndighed skal fastsætte omfanget af tilsynet, jf. litra a) og b), på grundlag af resultaterne af tidligere tilsynsaktiviteter og sikkerhedsprioriteringer.
                                 
                              
                                    d)
                                 
                                 
                                    Hvis organisationens faciliteter er beliggende i mere end én stat, kan den kompetente myndighed som defineret i punkt 21.1 indvillige i at lade tilsynsopgaver udføre af den eller de kompetente myndigheder i den eller de medlemsstater, hvori faciliteterne er beliggende, eller af agenturet for faciliteter, der er beliggende uden for en medlemsstats ansvarsområde, jf. Chicagokonventionen. En organisation, der er genstand for en sådan aftale, oplyses om dens eksistens og omfang.
                                 
                              
                                    e)
                                 
                                 
                                    For tilsynsaktiviteter, der udføres på faciliteter beliggende i en anden medlemsstat end den, hvor organisationen har sit hovedforretningssted, skal den kompetente myndighed som defineret i punkt 21.1 underrette den kompetente myndighed i denne medlemsstat, inden der foretages audit eller inspektion på stedet af sådanne faciliteter.
                                 
                              
                                    f)
                                 
                                 
                                    Den kompetente myndighed skal indsamle og behandle alle oplysninger, som anses for nødvendige for at udføre tilsynsaktiviteter.
                                 
                              21.B.222   Tilsynsprogram
                        
                        
                                    a)
                                 
                                 
                                    Den kompetente myndighed fastlægger og vedligeholder et tilsynsprogram, der dækker de tilsynsaktiviteter, som kræves i henhold til punkt 21.B.221, litra a).
                                 
                              
                                    b)
                                 
                                 
                                    Tilsynsprogrammet skal tage hensyn til organisationens særlige karakter, kompleksiteten af dens aktiviteter, resultaterne af tidligere certificerings- og/eller tilsynsaktiviteter og skal baseres på vurderingen af de tilknyttede risici. Hver cyklus af tilsynsprogrammet skal omfatte:
                                    
                                                1.
                                             
                                             
                                                vurderinger, audit og inspektioner, herunder, alt efter hvad der er relevant:
                                                
                                                            i)
                                                         
                                                         
                                                            vurderinger af styringssystemer og procesaudit
                                                         
                                                      
                                                            ii)
                                                         
                                                         
                                                            produktaudit af en relevant stikprøve af materiel, dele og apparatur, der ligger inden for rammerne af organisationens arbejde
                                                         
                                                      
                                                            iii)
                                                         
                                                         
                                                            stikprøvekontrol af det udførte arbejde og
                                                         
                                                      
                                                            iv)
                                                         
                                                         
                                                            uanmeldte inspektioner
                                                         
                                                      
                                          
                                                2.
                                             
                                             
                                                møder mellem den teknisk/økonomisk ansvarlige person og den kompetente myndighed for at sikre, at begge parter orienteres om alle vigtige forhold.
                                             
                                          
                              
                                    c)
                                 
                                 
                                    Tilsynsplanlægningscyklussen må højst vare 24 måneder.
                                 
                              
                                    d)
                                 
                                 
                                    Uanset litra c) må tilsynsplanlægningscyklussen forlænges til 36 måneder, hvis den kompetente myndighed har fastslået følgende i løbet af de foregående 24 måneder:
                                    
                                                1.
                                             
                                             
                                                organisationen har godtgjort, at den effektivt kan identificere luftfartssikkerhedsrisici og styre de tilknyttede risici
                                             
                                          
                                                2.
                                             
                                             
                                                organisationen har vedvarende vist fuld overensstemmelse med punkt 21.A.147 og 21.A.148, og at den har fuld kontrol over alle ændringer af produktionsstyringssystemet
                                             
                                          
                                                3.
                                             
                                             
                                                der er ikke udstedt niveau 1-resultater
                                             
                                          
                                                4.
                                             
                                             
                                                alle afhjælpende foranstaltninger er gennemført inden for den frist, der er accepteret eller forlænget af den kompetente myndighed som defineret i punkt 21.B.225.
                                             
                                          Uanset litra c) må tilsynsplanlægningscyklussen yderligere forlænges til højst 48 måneder, hvis organisationen i tillæg til de betingelser, der er fastsat i nr. 1)-4) ovenfor, har etableret et effektivt system til løbende rapportering til den kompetente myndighed om organisationens sikkerhedspræstation og overholdelse af forskrifterne, og den kompetente myndighed har godkendt dette system.
                                 
                              
                                    e)
                                 
                                 
                                    Tilsynsplanlægningscyklussen kan afkortes, hvis der er dokumentation for, at organisationens sikkerhedspræstationen er forringet.
                                 
                              
                                    f)
                                 
                                 
                                    Tilsynsprogrammet skal omfatte registrering af frister for, hvornår vurderinger, audit, inspektioner og møder skal finde sted, og datoer for, hvornår sådanne vurderinger, audit, inspektioner og møder reelt er blevet gennemført.
                                 
                              
                                    g)
                                 
                                 
                                    Ved afslutningen af hver planlægningscyklus udarbejder den kompetente myndighed en rapport, der afspejler resultaterne af tilsynet, med en henstilling om videreførelsen af godkendelsen.«
                                 
                              
                  
                        21)
                     
                     
                        Punkt 21.B.225 affattes således:
                        »21.B.225   Resultater og afhjælpende foranstaltninger — bemærkninger
                        
                        
                                    a)
                                 
                                 
                                    Den kompetente myndighed skal have indført et system, hvormed resultater analyseres for at fastslå deres sikkerhedsmæssige betydning.
                                 
                              
                                    b)
                                 
                                 
                                    Den kompetente myndighed skal udstede meddelelse om et niveau 1-resultat, når der konstateres væsentlig manglende overensstemmelse med de gældende krav i forordning (EU) 2018/1139 samt delegerede retsakter og gennemførelsesretsakter hertil, med organisationens procedurer og håndbøger eller med beviset, herunder godkendelsesbetingelser, som sænker sikkerhedsstandarden eller bringer flyvesikkerheden i alvorlig fare.
                                    Niveau 1-resultater omfatter også:
                                    
                                                1.
                                             
                                             
                                                enhver undladelse af at give den kompetente myndighed adgang til organisationens faciliteter som defineret i punkt 21.A.9 inden for almindelig arbejdstid og efter to skriftlige anmodninger
                                             
                                          
                                                2.
                                             
                                             
                                                opnåelse eller opretholdelse af gyldigheden af produktionsorganisationsgodkendelsesbeviset ved at forfalske indsendt dokumentation
                                             
                                          
                                                3.
                                             
                                             
                                                enhver dokumentation af uredelighed eller svigagtig brug af produktionsorganisationsgodkendelsesbeviset og
                                             
                                          
                                                4.
                                             
                                             
                                                manglende udpegelse af en teknisk/økonomisk ansvarlig person, jf. punkt 21.A.245, litra a).
                                             
                                          
                              
                                    c)
                                 
                                 
                                    Den kompetente myndighed skal udstede meddelelse om et niveau 2-resultat, når der konstateres manglende overensstemmelse med de gældende krav i forordning (EU) 2018/1139 samt delegerede retsakter og gennemførelsesretsakter hertil, med organisationens procedurer og håndbøger eller med beviset, herunder godkendelsesbetingelser, som ikke er et niveau 1-resultat.
                                 
                              
                                    d)
                                 
                                 
                                    Når den kompetente myndighed finder anledning til at påpege et resultat i forbindelse med et tilsyn eller på anden vis, skal myndigheden, uden at dette berører foranstaltninger, der kræves i henhold til forordning (EU) 2018/1139 samt delegerede retsakter og gennemførelsesretsakter hertil, skriftligt meddele resultatet til organisationen og anmode om gennemførelsen af afhjælpende foranstaltninger for at afhjælpe den manglende overensstemmelse. Vedrører et niveau 1-resultat direkte et luftfartøj, underretter den kompetente myndighed den kompetente myndighed i den medlemsstat, hvor luftfartøjet er registreret.
                                    
                                                1.
                                             
                                             
                                                I tilfælde af niveau 1-resultater skal den kompetente myndighed træffe omgående og passende foranstaltninger for at forbyde eller begrænse den pågældende organisations aktiviteter, og den skal om nødvendigt træffe foranstaltninger for at tilbagekalde produktionsorganisationsgodkendelsesbeviset eller for at begrænse eller inddrage det helt eller delvist, afhængigt af omfanget af niveau 1-resultatet, indtil organisationen har fuldført afhjælpende foranstaltninger.
                                             
                                          
                                                2.
                                             
                                             
                                                I tilfælde af niveau 2-resultater skal den kompetente myndighed:
                                                
                                                            i)
                                                         
                                                         
                                                            meddele organisationen en frist for gennemførelsen af de afhjælpende foranstaltninger, der er hensigtsmæssig i forhold til resultatets omfang, og denne frist må i første omgang ikke overstige 3 måneder. Fristen løber fra datoen for den skriftlige meddelelse af resultatet til organisationen med anmodning om, at der gennemføres afhjælpende foranstaltninger for at afhjælpe den manglende overensstemmelse. Ved udløbet af denne periode og afhængigt af arten af resultaterne kan den kompetente myndighed forlænge perioden på tre måneder under forudsætning af, at der foreligger en tilfredsstillende plan for afhjælpende foranstaltninger, som er godkendt af den kompetente myndighed
                                                         
                                                      
                                                            ii)
                                                         
                                                         
                                                            vurdere den plan for afhjælpende foranstaltninger og den plan for gennemførelse, som organisationen foreslår, og godkende denne, hvis myndigheden afgør, at den er tilstrækkelig til at afhjælpe den manglende overensstemmelse
                                                         
                                                      
                                                            iii)
                                                         
                                                         
                                                            hvis organisationen ikke fremsender en acceptabel plan for afhjælpende foranstaltninger eller ikke gennemfører de afhjælpende foranstaltninger inden for den frist, som den kompetente myndighed har accepteret eller forlænget, hæves resultatet til niveau 1, og der træffes de i ovenstående litra d), nr. 1, beskrevne foranstaltninger.
                                                         
                                                      
                                          
                              
                                    e)
                                 
                                 
                                    Den kompetente myndighed kan fremsætte bemærkninger om ethvert af følgende tilfælde, der ikke kræver niveau 1- eller niveau 2-resultater:
                                    
                                                1.
                                             
                                             
                                                for hver enhed, hvis præstation vurderes at være ineffektiv, eller
                                             
                                          
                                                2.
                                             
                                             
                                                når det er fastslået, at en enhed potentielt kan medføre manglende overholdelse, jf. litra b) og c), eller
                                             
                                          
                                                3.
                                             
                                             
                                                når forslag eller forbedringer er af interesse for organisationens overordnede sikkerhedspræstation.
                                             
                                          De bemærkninger, der fremsættes under dette punkt, meddeles skriftligt til organisationen og registreres af den kompetente myndighed.«
                                 
                              
                  
                        22)
                     
                     
                        Punkt 21.B.230 og 21.B.235 udgår.
                     
                  
                        23)
                     
                     
                        Punkt 21.B.240 affattes således:
                        »21.B.240   Ændringer af produktionsstyringssystem
                        
                        
                                    a)
                                 
                                 
                                    Når den kompetente myndighed modtager en ansøgning vedrørende en væsentlig ændring af produktionsstyringssystemet, skal myndigheden bekræfte, at organisationen opfylder de gældende krav i dette bilag, inden godkendelsen udstedes.
                                 
                              
                                    b)
                                 
                                 
                                    Den kompetente myndighed skal fastlægge de betingelser, under hvilke organisationen må operere, mens evalueringen af ændringen finder sted, medmindre myndigheden beslutter, at produktionsorganisationsgodkendelsesbeviset skal inddrages.
                                 
                              
                                    c)
                                 
                                 
                                    Når den kompetente myndighed finder det godtgjort, at organisationen opfylder de gældende krav, godkender myndigheden ændringen.
                                 
                              
                                    d)
                                 
                                 
                                    Uden at det berører evt. yderligere håndhævelsesforanstaltninger, skal den kompetente myndighed inddrage, begrænse eller tilbagekalde organisationens bevis, hvis organisationen gennemfører en væsentlig ændring af produktionsstyringssystemet, uden at have modtaget den kompetente myndigheds godkendelse i henhold til litra c).
                                 
                              
                                    e)
                                 
                                 
                                    For ikke-væsentlige ændringer af produktionsstyringssystemet skal den kompetente myndighed inkludere vurderingen af sådanne ændringer i sit løbende tilsyn i overensstemmelse med principperne i punkt 21.B.221. Hvis der konstateres manglende overholdelse af kravene, skal den kompetente myndighed underrette organisationen, anmode om yderligere ændringer og handle i overensstemmelse med punkt 21.B.225.«
                                 
                              
                  
                        24)
                     
                     
                        Punkt 21.B.245 og 21.B.260 udgår.
                     
                  
                        25)
                     
                     
                        I punkt 21.B.325 affattes titlen således:
                        »21.B.325   Udstedelse af luftdygtighedsbeviser«.
                        
                     
                  
                        26)
                     
                     
                        Punkt 21.B.330 og 21.B.345 udgår.
                     
                  
                        27)
                     
                     
                        I punkt 21.B.525 affattes titlen således:
                        »21.B.525   Udstedelse af en flyvetilladelse«.
                        
                     
                  
                        28)
                     
                     
                        Punkt 21.B.530 og 21.B.545 udgår.
                     
                  
      
      
         
            BILAG II
            I bilag I (del 21) til forordning (EU) nr. 748/2012 foretages følgende berigtigelser:
            
                        1)
                     
                     
                        I punkt 21.B.325 affattes litra c) således:
                        
                                    »c)
                                 
                                 
                                    Registreringsmedlemsstatens kompetente myndighed skal, ud over det relevante luftdygtighedsbevis, jf. litra a) eller b), for nye luftfartøjer og brugte luftfartøjer med oprindelse i en ikke-medlemsstat udstede:
                                    
                                                1.
                                             
                                             
                                                for luftfartøjer, der er omfattet af bilag I (del-M) til Kommissionens forordning (EU) nr. 1321/2014, et indledende luftdygtighedseftersynsbevis (EASA-formular 15a, tillæg II)
                                             
                                          
                                                2.
                                             
                                             
                                                for nye luftfartøjer, der er omfattet af bilag Vb (del-ML) til Kommissionens forordning (EU) nr. 1321/2014, et indledende luftdygtighedseftersynsbevis (EASA-formular 15c, tillæg II)
                                             
                                          
                                                3.
                                             
                                             
                                                for brugte luftfartøjer med oprindelse i en ikke-medlemsstat, der er omfattet af bilag Vb (del-ML) til Kommissionens forordning (EU) nr. 1321/2014, et indledende luftdygtighedseftersynsbevis (EASA-formular 15c, tillæg II), når den kompetente myndighed har udført luftdygtighedseftersynet.«